इस मीटिंग में सबसे पहले उन्होंने अपने एक साल पहले हुए प्रवास दौरान दिए एजैंडे का ब्यौरा मांगा। उन्होंने नाराजगी जताते हुए कह कि इस पर 80 फीसदी काम नहीं हुआ है। शाह ने प्रदेश प्रभारी जाजू की ओर इशारा करके कहा कि या तो आप मेरी बात सुनकर मुस्कुरा रहे हैं या फिर चिंता कर रहे हैं। इस पर जाजू की हालत देखने लायक थी। प्रदेश के संगठन महामंत्री सिद्धार्थन का नाम लिए बिना ही उन्होंने कहा कि दिल्ली संगठन ने काम पूरे नहीं किए। उन्होंने पूछा कि मंडलों व अन्य इकाइयों का गठन हो गया क्या? इस पर संगठन मंत्री ने कहा कि सभी मंडल बन गए हैं, बस 8-10 बचे हैं। यह सुनते ही सांसद प्रवेश वर्मा, मीनाक्षी लेखी व उदितराज ने कहा कि यह सच नहीं है। अभी बहुत सारे मंडल बाकी हैं। अकेले पश्चिमी दिल्ली में ही 28 मंडल नहीं बन पाए हैं। इसी दौरान सांसद उदितराज ने कहा कि एम.सी.डी. की समितियां गठित करने में सांसदों को कोई तवज्जो नहीं दी गई।